થોડા દિવસ પહેલાં જ ગુજરાત એટીએસ દ્વારા સુરત ખાતેથી બે આઇઆઇએસના આતંકવાદીઓની ધરપકડ કરવામાં આવી હતી. આ બંને આતંકીઓ અમદાવાદમાં મોટા ષડયંત્રને અંજામ આપવાના હતા. આ બે આંતકીઓમાંથી એક કાસીમની માતાએ જણાવ્યું હતું કે, કાસીમ આવી દેશદ્રોહી પ્રવૃત્તિમાં જોડાયો હોવાની તેમને જાણકારી નહોતી. કાસીમના પિતાનું કેન્સરની બીમારીને કારણે મૃત્યુ થયું હતું. કાસીમે બીએ સુધીનો અભ્યાસ કર્યો છે. તેના માતા લોકોના ઘરે કામ કરી તથા ટ્યૂશન કરીને ઘરનું ગુજરાત ચલાવતા હતા અને આ જ રીતે કામ કરીને તેમણે કાસીમનો અભ્યાસ પૂર્ણ કરાવ્યો હતો.